康熙字典
杠【辰集中】【木部】康熙筆画:7画部外筆画:3画
查询·新华字典
《唐韻》《集韻》《韻會》古雙切《正韻》居郞切,
音江。《說文》牀前橫木也。《徐曰》今人謂之牀桯。《急就篇》妻婦聘嫁齎媵僮,奴婢私隷枕牀杠。《方言》秦晉之閒謂之杠。
又旌旗竿。《爾雅·釋天》素錦綢杠。《註》謂以白地錦韜旗之竿。《廣雅》天子杠高九仞,諸侯七,大夫五。
又銘橦也。《儀禮·士喪禮》竹杠長三尺。
又小橋謂之杠。《孟子》徒杠成。
又《博雅》杠,舉也。
又星名。《晉書·天文志》大帝上九星曰華蓋,下九星曰杠,華蓋之柄也。
又《集韻》《類篇》
沽紅切,音公。地名。《前漢·曹參傳》攻杠里,大破之。按《唐韻》杠音工,古音也。《字彙》作叶音,非。
说文解字

说文解字

杠【卷六】【木部】
牀前橫木也。从木工聲。古雙切

说文解字注

(杠)